روسیا دولت باشقانی ولادیمیر پوتین، آمریکانین اؤلکه‌سینه یؤنلیک ائتدیگی تحریم قرارینا اعتراض گؤستردی.
آوریل 2001-جی ایلدن بو یانا هر ایل تلویزیون‌لاردان جانلی یایینلانلن دیرکت خط پروقرامیندا خالقین موختلیف ساحه‌لرده اؤزونه یؤنلتدیگی سوال‌لاری جوابلان‌دیران پوتین، غرب اؤلکه‌لری‌نین اؤزلرینه تطبیق تحریم‌لاره باغلی اولا‌راق،
"کریمه اولماسایدی روسیانی چئوره‌لمک اوچون باشقا بیر بهانه تاپاردی‌لار" دئدی.
"آمریکا سناتوسونون روسیایا یؤنلیک تحریم‌لری سبب سرعتلشدیردیگینی بیلمیرم. بو، بلکه ده آمریکا ایچریسین‌دکی سیاسی موباریزه علاقه‌داردیر" دئین پوتین، اؤزلرینه تطبیق اولونان تحریم‌لری، هر گوجلندیگینی روسیانی چؤک‌دورمک اوچون عصیرلردیر تطبیق اولونان بیر پراتیک اولدوغونو ایفاده ائتدی.
ولادیمیر پوتین، آمریکا سناتوسونون روسیایا یؤنلیک یئنی تحریم قراری قارشی‌سیندا قارشی تحریم‌لری گئنیشلندیریب گئنیشلتمیه‌جکلرینی قیمتلن‌دیره‌جک‌لرینی ده قید ائتدی.
پوتین،
"روسیایا تحریم تطبیق اؤلکه‌لر بون‌لاری قال‌دیرسا، بیز ده اؤز اویغولادیق‌لاریمیزی یئنی‌دن قیمتلن‌دیریریک. تحریم‌لر سون‌سوزا قدر ایجرا اولماز" ایفاده‌لرینی ده ایستیفاده ائتدی.
تحریم‌لر سببیله روسیانین 52 میلیارد دو‌لار ایتیردیگینی، غرب اؤلکه‌لری‌نین ایسه اؤز تحریم‌لری اوزون‌دن 100 میلیارد دو‌لاردان چوخ ضرره اوغرادیغینی آچیقلایان روسیا دولت باشقانی،
"یعنی تحریم ائدن اؤلکه‌لر روسیا‌دان داها چوخ ایتیردی" دئدی.
